Hominini

Ang Hominini ang tribo ng Homininae na bumubuo sa henus na Homo at ibang mga kasapi ng kladong tao pagkatapos ng paghihiwalay mul asa tribong Panini (mga chimpanzee). Ang mga kasapi nito ay tinatawag na mga hominin ( Hominidae, "mga hominid"). Ang subtribong Hominina ang sangay ng tao na kinabibilangan ng henus na Homo. Iminungkahi ng mga mananaliksik ang taxon na Hominini batay sa ideya na pinakakaunting katulad na species ng trikotomiya ay dapat ihiwalay mula sa dalawang iba pa. Ang ilang mas maagang mga skema ng klasipikasyon ay kinabibilangan ng henus naPan (chimpanzee) sa loob ng Hominini ngunit ang klasipikasyong  ito ay bihira ngayong sinusunod. Ang Sahelanthropus tchadensis ay isang ekstintong espesye ng hominidae na nabuhay noong mga 7 milyong taong nakakalipas na napakalapit sa panahon ng paghihiwalay ng chimpanzee/tao. Hindi maliwanag kundi ito ay maituturing na kasapi ng tribong Hominini. 

Sa pamamagitan ng paghahambing ng DNA, naniniwala ang mga siyentipiko na ang paghihiwalay Pan / Homo ay nangyari sa pagitan ng 5.4 at 6.3 milyong taong nakakalipas pagkatapos ng isang hindi karaniwang proseso ng speciation na sumaklaw sa loob ng 4 milyong taon.

Sa mungkahi nina Mann at Weiss (1996), ang tribong Hominini ay kinabibilangan ng Pan gayundin ng Homo ngunit magkahiwalay na mga tribo. Ang Homo ay nasa subtribong Hominina samantalang ang Pan ay nasa subtribong Panina. Tinalakay ni Wood (2010) ang iba't ibang mga pananaw ng taksonomiyang ito.

Mga sanggunian

Ebolusyon ng tao
Hominini
Homininae